text: Lokoføreres sygemeldinger havner i arbejdsretten
  28 juni 2018 kl. 08.20
  DSB oplyser torsdag formiddag, at man anser ekstraordinært mange sygemeldinger som en maskeret arbejdsnedlæggelse og bringer sagen for Arbejdsretten. Sygemeldinger betyder mange aflyste tog. 
  Fra morgenstunden torsdag meddelte DSB på sin hjemmeside, at togaflysninger rammer regionaltogene mellem Fredericia og Odense.
  Der er sat busser ind for de rejsende til og fra stationerne mellem Fredericia og Odense, og passagererne får derfor længere rejsetid.
  Omkring 100 lokomotivførere er sygemeldt. DSB oplyser torsdag formiddag, at man anser de ekstraordinært mange sygemeldinger som en maskeret arbejdsnedlæggelse og bringer sagen for Arbejdsretten og Tjenestemandsretten.  
  Mellem Herning, Struer og Fredericia kører der færre tog i myldretiden.
  Et enkelt regionaltog er desuden i myldretiden, både morgen og aften, aflyst mellem Aarhus og Fredericia. Det meddeler DSB torsdag morgen.
  Aflysningerne og tiderne for togbusserne mellem Fredericia og Odense kan findes på Rejseplanen.
  
  